ขอถามน่ะค่ะคือตอนนี้หนูอายุ12ปีค่ะแล้วหนูมีประจำเดือน2ครั้งในเดือนเดี่ยวแล้วติดกันหลายเดือน อยากรู้ว่ามันจะเป็นอะไรหรือป่าวค่ะ
สวัสดีค่ะ ในช่วงวัยรุ่นที่เพิ่งเริ่มมีประจำเดือน มักจะมีประจำเดือนไม่สม่ำเสมอได้ โดยอาจมีระยะห่างระหว่างรอบประจำเดือนที่สั้นกว่า 21 วัน หรือยาวนานกว่า 45 วัน และในแต่ละรอบก็อาจมีระยะห่างไม่เท่ากันได้ ทั้งนี้เพราะการผลิตฮอร์โมนของรังไข่ยังไม่สมบูรณ์และการตกไข่ยังอาจไม่เกิดขึ้น จึงทำให้มีเลือดประจำเดือนมาไม่สม่ำเสมอดังนั้น การมีประจำเดือนมา 2 ครั้งใน 1 เดือน แสดงว่าอาจมีระยะห่างรอบประจำเดือนที่ค่อนข้างสั้น ซึ่งเกิดจากการผลิตฮอร์โมนของรังไข่ยังไม่สมบูรณ์ดังกล่าว หากเลือดที่ออกในแต่ละรอบ ไม่ได้มีปริมาณมากเกินไป เช่น ต้องเปลี่ยนผ้าอนามัยทุก ๆ 2 ชั่วโมง เป็นต้น ก็ไม่ได้ถือว่าอันตรายแต่อย่างใด เมื่ออายุมากขึ้น การทำงานของรังไข่ก็จะสมบูรณ์มากขึ้นและประจำเดือนก็จะมาอย่างสม่ำเสมอและมาประมาณเดือนละ 1 ครั้งในที่สุดค่ะแต่หากเลือดที่ออกในแต่ละรอบมีปริมาณมากเกินไป หรือมาแต่ละรอบยาวนานกว่า 10 วัน อาจทำให้เกิดภาวะโลหิตจางได้ ในกรณีนี้ แนะนำควรไปพบแพทย์เพื่อพิจารณาทานยาปรับฮอร์โมนค่ะ